cyanic-selkie/wikianc huggingface dataset:
Zamirə Hacıyeva
İngiltərədə həyatı
O, 15 noyabr 2014-cü ildə Cahangir Hacıyevlə Bakını tərk edib və İngiltərədə həyat qurmaq üçün Böyük Britaniyada investor vizası alıb. Britaniyanın daxili işlər nazirliyinin məlumatına görə, cütlüyün "ən azı 55 milyon funt sterlinq var-dövləti" olub. Məlumata görə, Cahangir Hacıyev ona "I kateqoriyalı viza" üçün 200 min funt sterlinqə yaxın pul və yaşayış üçün hər ay 20 min funt sterlinq ayırıb.
Bakı Ağır Cinayətlər Məhkəməsi onun barəsində həbs qətimkan tədbiri seçib və barəsində axtarış elan olunub. Zamirə Hacıyeva mütəşəkkil cinayətkar dəstənin üzvü olmaqda, korrupsiyada — Azərbaycan Beynəlxalq Bankından sənəd təqdim etmədən kredit kartı götürməkdə və həmin kartdan müxtəlif post-terminallar və internet ödənişlər vasitəsilə, ümumilikdə 18 milyon manat pul çıxarmaqda ittiham olunub.
İzahedilməmiş Sərvət Sərəncamı
Zamirə Hacıyeva 2018-ci ilin oktyabr ayında Böyük Britaniyanın İzahedilməmiş Sərvət Sərəncamının şərtlərinin ilk hədəfi olan şəxs kimi tarixə düşüb. Londonda 22 milyon funt-sterlinqlik daşınmaz əmlakı olan Hacıyeva əmlakın qanuni gəlirlə əldə edilməsinin mənbəyini sübut edə bilməyən Hacıyevanın, mülkləri müsadirə edilib. Hacıyeva KİV-lərdə çıxan xəbərlərdən sonra kimliyinin açıqlanmaması üçün başlatdığı məhkəmə mübarizəsini də uduzub.
2018-ci il oktyabr ayının 31-də Zamirə Hacıyeva Londonda həbs edilib. Onun həbsi Azərbaycanda hakimiyyətin Zamirə Hacıyevanın Bakıya ekstradisiyası barədə xahişi ilə bağlıdır. O iki mənimsəmə ittihamı ilə günahlandırılır və oktyabr ayının 31-i axşamı polisə təslim olduqdan sonra təcridxanada saxlanılır. Məhkəmə hakimi Emma Arbuthnot razılaşıb ki, Zamirə Hacıyeva zaminə buraxa bilər. Bunun üçün o, 500 min funt stelinq məbləğində zəmanət ödəməlidir. Bu məbləği ödədikdən sonra isə o, Londonun mərkəzindəki evində qalmalı, Londonu tərk etməməli və hər gün polisə məlumat verməlidir.
Buna baxmayaraq, dövlət prokurorları dərhal etiraz edib və buna görə də o təcridxanada saxlanılıb. Bundan əlavə, Zamirə Hacıyevanın üzərinə həbs qoyulmuş 400 min funt sterlinq məbləğində qızıl-zinət əşyalarını xəlvəti satmaq cəhdi ifşa olunub. Zinət əşyalarını Londondakı "Christie's" hərrac evində satılmaq üçün verilibmiş. Britaniyanın Milli Cinayətlə Mübarizə Agentliyi qanunsuz gəlirlərin leqallaşdırılmasına qarşı mübarizə qanunu çərçivəsində Hacıyevanın on milyonlarla dollarlıq aktivlərinə həbs qoyub.
Noyabrın 8-də Ali Məhkəmənin hakimi cənab Ceremi Beyker "əhəmiyyətli əsaslar" olmadığını deyərək ona zəmanətə buraxılması barədə qərar verib. Zamirə Hacıyeva 500 min funt sterlinq qarşılığında zəmanətə buraxılıb və onun evinə elektron etiketləmə cihazı qoyulub. Zəmanət şərtlərinə görə, o, 2019-ci ilin iyununadək axşam 9-dan səhər 6-dək evdə olmalı və hər gün Çarinq Kross polisinə məlumat verməli idi. O həmçinin Londondan kənara çıxmamalı, səyahət sənədi üçün müraciət etməməli idi.
2019-cu il sentyabrın 26-da Vestminster Maqistreyts Məhkəməsi Z. Hacıyevanın Azərbaycana ekstradisiya edilməməsi barədə qərar qəbul edib. Azərbaycan hökumətini təmsil edən vəkil isə qərardan apelyasiya şikayəti verib.
2020-ci il dekabrın 21-də Britaniya Ali Məhkəməsi Zamirə Hacıyevanın pullarını necə əldə etməsini açıqlamağı tələb edən Milli Cinayət Agentliyi tərəfindən ona qarşı açılan cinayət işinə qarşı apelyasiya şikayətini rədd edib.
Alış-verişləri
thumb|Zamirə Hacıyeva on il ərzində [[Londonda yerləşən Harrods alış-veriş mərkəzində 16 milyon funt xərcləyib]]
Hacıyeva on il ərzində Harrods-da 16 milyon və ya günə dörd min funt sterlinq xərcləyib. O, Cartier zinət əşyalarına £433000, lüks kişi geyimlərinə 20 min funt sterlinq, lüks zinət, ətir və saat markası olan Boucheron-da 150 min funt sterlinqdən çox pul xərcləyib. Növbəti gün o, şərab zirzəmisi üçün 1800 funtluq alış-veriş edib. Hacıyeva alış-verişləri üçün ərinin bankının 35 ədəd kredit kartı və Harrods-un üç ədəd mağaza kartı ilə ödəyib. Onun sevdiyi geyim brendlərinə Fendi, Celine, Van Cleef & Arpels və Dennis Basso, alt paltarı brendlerinə Agent Provocateur və La Perla daxildir. O, Dennis Basso geyim əşyalarına bir gündə £133220 xərcləyib. The Burger barında yemək və içkilərə £5650 xərcləyib.
Britaniya mətbuatının məlumatına görə, Zamirə Hacıyeva 1500 funt sterlinqlik pomeranian iti ilə Londonda gəzərkən, onun üzərində 6500 funtluq Hermes "Constance" əl çantası, 625 funtluq Gucci Ace idman ayaqqabısı, 530 funtluq Gucci idman paltarı və 290 funtluq Miu Miu günəş eynəyi olub.
O, Disneyin eksklüziv mağazasında Bibbidi Bobbidi Boo kassasında £99000 xərcləyib. Kimin üçün olması bəlli olmasa da, Disney dükanında, həmçinin uşaqlar üçün qız və oğlan şahzadə geyimlərinin bir saatlıq istifadəsinə görə £1000 ödənilib. Həmin gün o, Boucheron daş-qaşına £160000 xərcləyib. O, pulu təkcə özünə xərcləməyib, həmçinin hədiyyə də alıb. Bir dəfə o, kişi əşyaları dükanında hədiyyə bağlaması üçün £1371 ödəyib.
2007-ci ildə Zamir Hacıyeva Miu Miu dükanından əşyalara 25 ədəd American Express kartların ilə £10,616 ödəyib.
20 iyun 2008-ci ildə Zamir Hacıyeva £925 funta alt paltarı və corab alıb. Düz 63 dəqiqə sonra o, sevimli dükanı olan Cartier-də £433,389.79 funt sterlinq xərcləyib. Həmin günün axşamı isə 374 funt sterlinqə "kişi paltarları dizayneri"ndən əşya alır. Günlər sonra o, dizayner Eli Taharidən 8,387 funt sterlinqlik əşyalar və £847 məbləğində ətir alır. 26 iyunda isə lüks saat dükanında üç əşya üçün £17000 xərcləyib.
Məhkəmənin əldə etdiyi məlumata görə, Hacıyeva 2009-cu ildən əvvəl Britaniya Vircin adalarında əsaslanan şirkətin köməyi ilə Londonun Naytsbric rayonunda, Harrods alış-veriş mərkəzinin yaxınlığında bir evə 11.5 milyon funt ödəyib. 2018-ci ilin fevral ayında Britaniyanın Milli Cinayət Agentliyi Hacıyevadan Londonda aldığı villa üçün ödənilən 22 milyon funtun mənşəyi barədə məlumat təqdim etməsini istəmişdi. Bunun üçün Hacıyeva "İzahedilməmiş Sərvət Sərancamı" vasitəsilə gəlirinin şəffaf olduğunu izah etməli idi.
Məhkəmənin əldə etdiyi məlumata görə, 2013-cü ildə Zamirə Hacıyevanın nəzarət etdiyi başqa bir şirkət Berkşayr qraflığında, Askot kəndinin yaxınlığında qolf kursu və "Mill Ride Golf Club"-unu almaq üçün 10 milyon funt xərcləyib. Rəsmi məlumatlar cütlüyün Harrodsın avtomobil parkında iki xüsusi yerə sahib olduqlarını və Zamirə Hacıyevanın 42 milyon funta Gulfstream G550 cet təyyarəsini aldığını da ortaya çıxarıb.
2014-cü ildə Tom Dikson dizaynerinin mebel əşyalarına isə £167000 xərcləyib. O, qanadlı kresloya £3500, konsol masasına £2550 və kitab şkafına £2000 xərcləyib. Həmin ildə bir günə soyuq ətlərə £2000 xərcləyib.
2019-cu il may ayında Britaniya mətbuatının məhkəmədən əldə etdiyi sənədlərdə qeyd olunur ki, Zamirə Hacıyeva əvvəlcə, çox ehtiyatla alış-veriş edirmiş — £842 uşaq kitablarına və £140 ətirlərə xərcləyib. Sonra o, Cartier daş-qaş əşyaları dükanında £181, Miu Miu dizayner geyimlərinə £1,600 və Ferragamo ayaqqabılarına £1,539 ödəyib.
Populyar mədəniyyətdə
thumb|200px|2018-ci ildə [[Gündüz Ağayevin çəkdiyi "Hər uğurlu qadının arxasındakı dayaq" karikaturası]]
Osmanlı türkcəsi
Osmanlı türkcəsi, (عثمانلیجه/عثمانلوجه) Lisân-i Türki Osmânî (لسان توركى عثمانى) və ya "Qanun-i Əsasi"-də adı keçdiyi kimi Türk dili (Türkcə - توركجه) — müasir türk dilindən əvvəl əsasən, indiki Türkiyə ərazisində işlədilən dil.
Osmanlı türkcəsi Osmanlı İmperiyasında yaşayan çoxsaylı xalqların ortaq dili kimi yaranmışdır. Osmanlı əlifbası ərəb əlifbasının dəyişdirilmiş formasından hazırlanmışdı. O dövrlərdə Osmanlı türkcəsi ilə həmin dövrün Azərbaycan ədəbi dili çox yaxın idilər.
Glochidion manono
—   fəsiləsinin  cinsinə aid bitki növü.
Din-le-Ben
thumb|300px|Şəhərin panoraması Din-le-Ben — Fransanın ən qədim balneoloji kurortlarından biridir. Provans şəhərində yerləşən Yuxarı Provans Alpları departamentinin prefektur kimi idarə olunur. Əhalisi - 17,6 min (Fransanın ən az yaşayış məntəqələrindən biri).
Din, məşhur Napoleon yolunda, Bleon çayının sol sahilində yerləşir. Din şəhəri lavanda ilə məşhurdur. thumb|left
Tarix
İnsanlar əvvəlki dövrlərdə belə Dinin yerləşdiyi yerdə yaşayırdılar. Dinia adı I əsrində verilmişdir. Burada təşkil edən ilk Romalılar Termlər (hamam) qurmağa başlamışdılar. VI əsrdə barbarlıq təcavüzləri zamanı yaşayış məntəqəsi gücləndirilmişdir; onda şəhər artıq bir episkoposluq kafedrası var idi.
Orta əsrlərdə Din Provansın dini mərkəzlərindən birinin əhəmiyyətini qorudu. Şəhər, yerli episkoposlar və Provans sayları ilə birgə idarə olunurdu. XVI əsrin dini müharibələr zamanı (xüsusilə 1591-ci ildə Marşal Ledigerin mühasirəsi zamanı) çox əziyyət çəkdi. 1629-cu ildə şəhərin qara ölümü ilə ziyarət edildi.
Fransız İnqilabından sonra, Din Provans departamentin prefekturası oldu, sonra Alt Alp adlandı. XIX əsrin birinci yarısında şəhərin iş günləri Viktor Hüqoun "Misemables" romanının birinci hissəsində təsvir edilmişdir.
1988-ci ilə qədər rəsmi olaraq sadəcə "Din" adlanırdı, sonra "le-ben" sözləri əlavə edildi, bu da şəhərdəki termal yayların varlığını göstərir. Dinin yaxınlığında məşhur səyyah Aleksandra David-Nil Tibet evini tikdirib. 2015-ci il martın 24-də şəhərin yaxınlığında Airbus A320 qəzası baş verib.
Severak-le-Şato (kanton)
Severak-le-Şato  — Fransa da kanton, region — Cənub-Pireneylər, departament — Averon. Miyo dairəsinə daxildir.
Əhali
2006-cı ildə əhalinin sayı 4 017 nəfər təşkil edirdi.
Crypturellus boucardi
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Fiber distributed data interface
FDDI
FDDI (Fiber Distributed Data Interface) - verilənlərin optik lifli xətlərlə yüksəksürətli ötürülməsi şəbəkəsinin arxitekturasıdır. Verilənləri ötürmə sürəti 100 Mbit/san-dir. Topologiyası ikiqat halqa və ya qarışıqdır (ulduzvarı və ya ağacvari istisna olmaqla). Stansiyaların maksimum sayı 1000-dir.
Halldor Laksness
Halldor Kilyan Laksness (, doğru transkripsiya Haltour Kilyan Laxsness, doğum adı Halldór Guðjónsson, Haltour Qvyudyounsson; )) — island yazıçı, Ədəbiyyat üzrə Nobel mükafatı (1955) və Ümumdünya sülh şurası ədəbiyyat mükafatı laureatı. Katolik, sosialist. İslandiya-SSRİ Dostluğu cəmiyyətinin sədri olmuş, SSRİ-yə səfərləri haqqında "Şərqə yol" və "Rus nağılı" kitablarını yazmışdır.
Həyatı
Əsl adı Halldor Qudonsson olan island yazıçısı Halldor Kilyan Laksness Reykyavikdə, yol nəzarətçisi ailəsində doğulmuşdu. O, üç yaşında ikən ailələri Laksness adlı fermaya köçmüşdü. İsland dilində "maral yarımadası" mənasını verən bu söz sonralar yazıçının təxəllüsünə çevrilmişdi. Kiçik yaşlarından atasından island saqaları dinləyən Halldor yenə də onun təşviqi nəticəsində musiqi ilə maraqlanmış, skripka ifaçılığına yiyələnmişdi. Yazmağa məktəb illərində başlamışdı. "Təbiətin övladı" adlı ilk povesti çap ediləndə Laksnessin cəmisi 17 yaşı vardı.
Atasının ölümündən sonra (1919) Avropa ölkələrinə səyahətə çıxmış, Danimarka, Avstriya, Almaniya və Fransada olmuşdu. Parisdə sürrealistlərlə yaxınlaşmışdı. Avropa səyahəti dini əqidəsində ciddi təbəddülat yaratmışdı. Laksness 1923-cü ildə Lüksemburqda lüteranlıqdan katolikliyə keçmişdi. Yazıçının bir island uşağının həyatını təsvir edən "Müqəddəs dağın ətəyində" romanı 1924-cü ildə çap olunmuşdu. Eyni ildə İslandiyaya qısamüddətli qayıdışdan sonra Laksness Siciliyaya köçmüş və bir müddət burada yaşamışdı. İlk iri həcmli əsəri — "Kəşmirli böyük toxucu" (1927) romanı da İtaliyada yazılmışdı. Məzmunca avtobioqrafik, yazı manerası baxımından sürrealist olan roman Avropada Laksnessin ədəbi uğuru kimi qiymətləndirilmişdi. Lakin üslubi eksperimentlərin ifratlığına, habelə əcnəbi söz və ifadələrdən yersiz, bol istifadəyə görə İslandiyada romanı milli mədəniyyətin qayə və prinsipləri ilə uzlaşmayan əsər adlandırmışdılar.
1927–1929-cu illərdə Laksness Şimali Amerikada yaşamışdı. Kanadadakı island mühacirlərinin acınacaqlı həyatını gerçək boyalarla təsvir etdiyinə görə yazıçı deportasiya təhdidi ilə üzləşmişdi. Onun dini-siyasi baxışlarında da ciddi dəyişiklik yaranmışdı. Laksness bir neçə il əvvəl qızğın tərəfdarı olduğu katolisizmdən uzaqlaşaraq solçu-sosialist mövqeyinə keçmişdi.
İsland parlamentinin min illik yubileyinin qeyd olunduğu 1930-cu ildə yazıçı doğma vətəninə qayıtmışdı. İki cildlik "Salka Valka" romanının nəşri (1931–1932) və bir müddət sonra ingilis dilinə tərcüməsi Laksnessi ABŞ və Avropada orijinal yaradıcılıq üslubuna malik təkrarsız island sənətkarı kimi tanıtmışdı.
30-cu illərin ortalarında yazıçı digər dialogiyasını — "İmkanlı adamlar"ı (1934–1935) çap etdirmişdi. Hər iki roman island cəmiyyətinin aşağı təbəqəsini təşkil edən insanların ağır, əzab və məhrumiyyətlərlə dolu həyatından söz açırdı. İsland insanının üzləşdiyi problemlər, onun təbiəti, dünyaya baxışı, istək və arzuları milli ədəbiyyat nümayəndəsinin əsərlərində ilk dəfə belə psixoloji dəqiqlik, epik genişlik və fəlsəfi dərinliklıə əks olunurdu.
Müasir saqa adlandırdığı dörd cildlik "Dünyanın işığı" (1937–1940) romanını Laksness nəsr yaradıcılığının zirvəsi sayırdı. Romanda dünya ədəbiyyatı üçün universal sayılan mövzulardan biri — sənətkar və cəmiyyət problemi island reallıqları nöqteyi-nəzərindən işıqlandırılmışdı. "İsland zəngi" trilogiyasında isə (1943–1946) yazıçı ilk dəfə tarixi mövzuya üz tutaraq XVII əsrdə Danimarka ağalığı altına düşən İslandiya xalqının iztirab və mübarizələrini əks etdirməyə çalışmışdı.
Bir sıra Avropa intellektualları kimi Laksness də 30-cu illərdə "dünyadakı ilk fəhlə-kəndli hökumətinə" — SSRİ-yə rəğbəti ilə seçilirdi. O, 1933-cü ildə Sovet İttifaqında olmuş və səfər təəssüratlarını "Şərqə yol" (1933), "Rus nağılı" (1938) kitablarında əks etdirmişdi. Yazıçının kommunizmə rəğbəti bədii əsərlərinin, ilk növbədə isə atom epoxası haqqındakı satirik əhvali-ruhiyyəli "Atom stansiyası" (1948) romanının mövzusuna çevrilmişdi. Laksnessin 1950-ci ildə "İslandiya-SSRİ cəmiyyəti"nin sədri seçilməsi də onun siyasi rəğbəti ilə bağlı idi.
İslandiyanın kiçik və kasıb ölkə olduğunu, hətta ən məşhur yazıçının da burada qələmi ilə dolana bilməyəcəyini nəzərə alan hökumət 40-cı illərdə Laksnessə xüsusi təqaüd ayırmışdı. Lakin təqaüdün miqdarı ilbəil azaldığından yazıçı bir müddətdən sonra ondan imtina etməli olmuşdu.
Bleon
Bleon — Fransanın cənub-şərqindəki Çay, Dürans  sol qolu. Yuxari Provans Alpları departamentinin ərazisindən (Provence-Alpes-Côte d'Azur bölgəsi) axır. Çayın uzunluğu 67,5 km təşkil edir.
Halldor Laksness
Həyatı
1955-ci ildə Halldor Laksness "İslandiyanın böyük təhkiyə sənətini dirçəldən parlaq epik gücə malik əsərlərinə görə" Nobel mükafatı aldı. İsveç Akademiyasının üzvü E. Vessenin fikrincə, Laksness island ədəbiyyatını öz həqiqi mənşəyinə qaytarmış və müasir məzmunu ifadə etmək üçün milli dili yeni ifadə vasitələri ilə zənginləşdirmişdi. Laureat Nobel mühazirəsində bütün uğurları üçün ilk növbədə, orijinal ədəbi janr olan və dünyanın ən ifadəli dillərindən birinin yaranmasına təkan verən island saqalarının naməlum müəlliflərinə minnətdar olduğunu bildirmişdi.
Laksnessin 50–60-cı illərdəki yaradıcılığı və ictimai-siyasi baxışları bir sıra dəyişikliklərlə səciyyəvidir. Məsələn, "Balıq oxumağı bacarır" (1957) romanında o, əvvəlki əsərləri üçün çox da səciyyəvi olmayan lirik-emosional mövzu və təhkiyəyə üstünlük vermişdi. Tərcümeyi-halı kimi düşünülmüş "Poetik əsr" kitabında (1963) isə siyasi mövqeyini dəyişərək kommunizmin sovet modelini kəskin tənqid etmişdi.
Bleon
Bleon Pra-Ot-Bléon şəhərindəki Alp dağlarında 291 m, Troy-Eves (Trois-Évêchés, 2819 m) zirvələrindən axan bir neçə dağ axını ilə başlayır. Mənbənin hündürlüyü dəniz səviyyəsindən 1980 m-dən yuxarıdır. Cənub-qərb istiqamətində ümumi istiqamətdə axır, Alplardən axan axınlardan su toplayır. Dənizdə və bir neçə kənd  şəhərləri yerləşir.
Halldor Laksness
Həyatı
İsland ədəbiyyatının XX yüzillikdəki inkişaf yolu əsrin əvvəllərində doğulan, sonunda isə vəfat edən Halldor Laksnessin şəxsiyyətində və yaradıcılığında özünün ən parlaq ifadəsini tapmışdır.
Bleon
Ən böyük qolları Bes və Ariqeol.
Çayı adı ilk dəfə 1060-cu ildə Bledona şəklində ifadə edilmiş və Qall kökdən "Bled" (qurd) və "-ona" hidronik sonxarıdır; "qurd çayı".
Sumba boğazı
Sumba boğazı — Kiçik Zond adaları arasında yerləşən boğaz. Boğaz Kiçik Zond adalarını Sumba adasından ayırır. Savu dənizini Hind okeanı ilə birləşdirir. Gəmiçilik üçün böyük əhəmiyyət kəsb edir. Ərazisi müxtəlif Milli Parkların ərazisinə daxildir.
Coğrafiyası
Boğaz şimaldan Sape, Lintax və Molo boğazları ilə birləşir. Boğazın eni 45 km təşkil edir. Sahil xətti ərazisində dərinlik 200 metr, maksimsl dərinliyi isə 900 metri keçmir. thumb|250px|left Suyunun orta illik temoeraturu 30 °C-dir ki, bu isə digər boğazlardan 1-3 °C yuxarıdır. Suyunun duzluğu 35 ‰ təşkil edir. Boğazın sahəsi 35 km² təşkil edir. Sularında 14 növ balina kimilər, 336 növ balıq 500 növ mərcan yaşayır
Şəhərimin daşları (film, 1968)
Məzmun
Bu, daşyonanın yaradıcılığının mənasını dərk edən oğlan haqqında lirik miniatürdür.
Film haqqında
Film 2007-ci ildə tapılmışdır. Yenidən bərpa olunaraq fondun kataloquna daxil edilmişdir.
Glochidion marchionicum
—   fəsiləsinin  cinsinə aid bitki növü.
Alison Qreqorka
Alison Qreqorka — Birləşmiş Ştatları təmsil edən su poloçusu.
Crypturellus brevirostris
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Azərbaycan Dövlət Teatr Muzeyi
Azərbaycanda teatr muzeyinin — Azərbaycan Respublikasının zəngin və qabaqcıl mədəniyyət ocaqlarından biri. Direktoru Sevinc Mikayılovadır. Muzeydə 136 mindən çox əşya toplanmışdır. Muzey Mərkəzində yerləşir.
Yaranma tarixi
Muzeyin təşkili 1934-cü ilə təsadüf edir. Muzeyin yaradıcısı teatr tariximizin öyrənilməsində və təbliğində böyük əmək sərf etmiş Ağakərim Şərifov olmuşdur. 1934-cü ildə teatr işçilərinin respublika müşavirəsində belə bir muzeyin yaradılması barədə məsələ qaldırılmış və elə həmin ildə Azərbaycan Dövlət Dram Teatrının binasında belə bir muzey təşkil olunmuşdur. Əslində bu, teatr tarixinə aid sərgi və gələcək muzeyin təməli idi. Şahidlərin xatırladığına görə, sərginin açılış lentini kəsən böyük ədiblərimiz – Cəlil Məmmədquluzadə və Əbdürrəhim bəy Haqverdiyev belə demişlər: "Yaşasın Azərbaycan teatrı!" Məhz həmin gündən bu muzey teatr tarixinə və teatr xadimlərinə aid yadigarları, əlyazmaları, fotoşəkilləri, rəsm əsərlərini, müxtəlif sənədləri toplayan və qoruyan məbədə çevrilmişdir. Sərgi tez bir zamanda o vaxtlar fəaliyyət göstərən Azərbaycan Dövlət Muzeyinin teatr şöbəsi kimi rəsmiləşdirilir. Nəhayət, 1934-cü ildə Azərbaycan Dövlət Muzeyinin müvafiq şöbəsinin bazasında Azərbaycan Dövlət Teatr Muzeyi yaradılır və Ağakərim Şərifov muzeyin direktoru təyin edilir. 1934-cü il noyabrın 25-də muzeyin təntənəli açılış mərasimi keçirilir. Mərasimdə o dövrün görkəmli sənət xadimləri – Bülbül, Şövkət Məmmədova, Hüseynqulu Sarabski, Aleksandr Tuqanov, Ülvi Rəcəb, İsmayıl Hidayətzadə və başqaları iştirak edirlər. 1935-ci ildə muzeyə böyük Azərbaycan dramaturqu Cəfər Cabbarlının adı verilir. 1963-cü ildə isə Azərbaycan Dövlət Teatr Muzeyi ləğv edilir və Nizami adına Azərbaycan Ədəbiyyatı Muzeyinin Teatr və dramaturgiya şöbəsinə çevrilir. Respublika hökuməti 1968-ci ildə həmin şöbənin bazasında "C.Cabbarlı adına Azərbaycan Dövlət Teatr Muzeyinin təşkili haqqında" qərar qəbul edir. Nizami adına Azərbaycan Ədəbiyyatı Muzeyinin binasının IV mərtəbəsindəki otaqlar yeni yaradılmış muzeyə verilir. Bu otaqlarda yalnız muzeyin fond əşyalarını və əməkdaşlarını yerləşdirmək mümkün oldu. Azərbaycan Dövlət Teatr Muzeyinin tarixində ən əlamətdar köçürülmə 1991-ci ildə baş verdi. Azərbaycanda muzey məqsədilə tikilmiş ilk və yeganə bina – keçmiş V.İ.Lenin Mərkəzi Muzeyin Bakı filialının binası Mədəniyyət Nazirliyinə verildikdən sonra burada "Muzey Mərkəzi" yaradıldı, Azərbaycan Xalçası və Xalq Tətbiqi Sənəti Dövlət Muzeyi və Azərbaycan İstiqlal Muzeyi ilə yanaşı, Dövlət Teatr Muzeyi də bu binada yerləşdirildi. Beləliklə, Azərbaycan teatrının tarixini əks etdirən zəngin ekspozisiya yaradıldı.
Ekspozisiya
250px|thumb|right|Eksponatlar Muzeyin kolleksiyasında 137.000-dən artıq eksponat var. Muzeyin ekspozisiyası 6 zalda yerləşir. Muzeyin 1-ci zalında teatrın yaranma tarixi, ilk teatr sənətkarlərindan, XIX əsrin sonu — XX əsrin əvvələrində Azərbaycan teatrının təşəkkül dövrünü əks etdirən nadir eksponatlar nümayiş olunur. Muzeyin 2-ci zalında Azərbaycan Dövlət Milli Dram Teatrına həsr olunub. Burada nümayiş olunan materiallar Azərbaycan peşəkar teatrının formalaşmasında və yüksəlişində əvəzsiz xidmətləri olan qüdrətli sənətkarların həyat və yaradıcılığından bəhs edir. Zalın bir guşəsi Azərbaycan Dram Teatrında tamaşaya qoyulmuş qərb və rus dramaturgiyası nümunələrinin səhnə təcəssümünü əks etdirir. Muzeyin 3-cü zalı Dövlət Akademik Opera və Balet Teatrına həsr olunub. Bu zalda Azərbaycan bəstəkarlarının yaradıcılığı aid olan eksponatları görmək olur. İlk milli opera sənətinin, muğam üzərində yazılmış simfonik əsərlərin yaranma tarixi, səhnə təcəssümünə, həmçinin Avropa operalarının məşhur azərbaycanlı ifaçıların, milli balet sənətinin yaranma tarixi və yüksəlişinə aid eksponatlar nümayiş olunur. Muzeyin 4-cü zalı Azərbaycan Dövlət Musiqili Komediya teatrının yaradıcılığından, Gənc Tamaşaçılar Teatrından, həmçının Kukla Teatrın fəaliyyətlərindən bəhs edir. Muzeyin 5-ci zalı Azərbaycan Dövlət Rus Dram Teatrının yaradıcılığından bəhs olunur. Teatrın fəaliyyəti sənədlər, fotolar, tamaşalar üçün qurulmuş maketlər, eskizlər, kostyumlar və kuklalar vasitəsilə işıqlandırılır.
Maraqlı məqamlar
Məhz həmin illərdə muzeyin elmi işçisi Afərin Məmmədbəyova öz həyatını təhlükəyə qoyaraq repressiya qurbanlarının muzeydəki əşyalarını gizlətmiş, ələ keçməkdən qorumuş və beləliklə həmin sənədlər bu günümüzə gəlib çatmışdır.
Stratifikasiya
Stratifikasiya stratum - təbəqə və facio -edirəm - sosiologiyaya geologiyadan gətirilmişdir. Müxtəlif süxurların şaquli [112 - 113] yerləşməsini bildirir.
Sosial stratifikasiya
Sosial stratifikasiya və sosial təbəqələşmə anlayışları elmi ədəbiyyatda eyni mənanı ifadə edir. «Təbəqələşmə» anlayışı hərfı mənada bütün cəmiyyətin təbəqələrə bölünməsi deməkdir. Sosial təbəqələşmə isə əhali arasında təbəqələrin yaranma prosesini göstərir. Latın dilində buna sosiologiya elmində qəbul olunmuş iki termin uyğun gəlir - diferensiasiya və stratifıkasiya. «Stratifikasiya» termini daha çox elmi ədəbiyyatda, «təbəqələşmə» sözu isə gündəlik danışıqda işlədilir. «Təbəqələşmə» cəmiyyətin varlı və yoxsullara bölünməsini ifadə edirsə, «stratifıkasiya» bununla yanaşı, həm də çoxsaylı orta təbəqəni ehtiva edir. Odur ki, stratifikasiya gerçəkliyi daha dolğun əks etdirir.
Tipləri
Stratifikasiyanın tarixi tipləri aşağıdakılardır: a) quldarlıq; b) kasta quruluşu; c) təbəqələr; ç) siniflər. Qərb sosiologiyasında sosial stratifikasiya nəzəriyyəsi siniflərin cəmiyyətin sosial strukturunun əsasını təşkil etməsi barədə marksist təliminin inkarıdır. Bu nəzəriyyənin tərəfdarları iddia edirlər ki, sinif anlayışı keçmiş cəmiyyətlərin, o cümlədən sənayecə inkişaf etmiş kapitalist ölkələrinin sosial strukturunu təhlil etməyə yarayırdı, lakin müasir industrial cəmiyyətin sosial strukturunun tədqiqi üçün yaramır. Çünki müasir cəmiyyətdə əsas səhmdarların istehsalın idarə edilməsindən kənarlaşdırılması və onların muzdlu menecerlərlə əvəz olunması ilə əlaqədar mülkiyyət münasibətləri özünün müəyyənedici statusunu itirmişdir. Buna görə də sinif anlayışı «strat» ilə əvəz edilməlidir.
Kelvin Harris
Kelvin Harris (d. Adam Riçard Vayls, 17 yanvar, 1984) şotland DJ, bəstəçi. İlk albomu "I Created Disco"nu 15 iyun, 2007-ci ildə çıxartmışdır. Bu albomda olan "Acceptable in the 80s" və "The Girls" sinqlları siyahılarda ilk yerlərə yüksəlmişdir. İkinci albomu "Ready for the Weekend"i 2009-cu ildə çıxartmışdır. Bu albom "UK Albom Chart" siyahısında 1 nömrəyə yüksəlmişdir. Bu albomdan "I'm Not Alone" "Ready for the Weekend" və "You Used to Hold Me" adlı sinqlları çıxmışdır.
Beynəlxalq standartlaşdırma təşkilatı
450px|thumb|right|İSO-ya üzv olan ölkələr xəritəsi Açar sözlər: {{legend|#008000|üzvlər}} {{legend|#C0C000|korrespondent üzv}} {{legend|#FF0000|namizəd}} {{legend|#000000|üzv olmayan ölkələr}} Beynəlxalq standartlaşdırma təşkilatı - ISO — beynəlxalq təşkilat olub elektrik, elektronika və telekomunikasiya istisna olunmaqla bütün sahələr üzrə standartların hazırlanması ilə məşğuldur. ISO dövlətlərarası sahədə standartları təmin etmək məqsədilə 23 fevral 1947-ci ildə təsis olunmuşdur. Elektrik və elektronika üçün "Beynəlxalq elektrotexniki kommisiya - IEC", telekommunikasiya üzrə isə "Beynəlxalq rabitə birliyi - ITU" cavabdehdir. Bu üç təşkilat birlikdə "Dünya standart koperasiyasını -WSC (World Standards Cooperation) təşkil edirlər. ISO təşkilatına 157 ölkə üzv olmuşdur. İSO-nun rəsmi dili fransız və ingilis dilləridir. Eyni zamanda bu təşkilat standartların tərcümələrinə də məsuliyyət daşıyır.
Tarixi haqqında
XX əsrin əvvəlində maşıntəmiri tərtibatların geniş tətbiqi, hissələrin böyük sayda hazırlanmasını sürətləndirməyi və qarşılıqlı əvəzolunmanın tətbiqini tələb edirdi. Qarşılıqlı əvəzolunma, ölçmə üsulları və oturtma sistemlərinin yaradılması ilə XX əsrin əvvəlində maşıntəmiri yeni mərhələyə qədəm qoyur. Maşıntəmirində getdikcə oturtma işlərinin mexanikləşdirilməsi genişləndirilir. 20-ci illərin əvvəlində oturtma üçün normativ şəklində yaradılmış val və deşik sistemləri, ilk dəfə olaraq istehsalatda qarşılıqlı əvəzolunmanı geniş şəkildə təmin etməyə imkan vermişdir. 1920-ci ilin əvvəlində bir çox firmalar qarşılıqlı əvəzolunmanın vahid qaydada tətbiqini mümkün etmək üçün öz oturtma sistemlərini işləyirlər. 1926-cı ildə bir neçə dövlətin bir araya gəldiyi görüşdə qeyri elektrotexnika sahəsində vahid standartlara keçid məqsədilə “International Federation of the National Standardizing Associations“ – İSA yaradılır. Bu federasiyanın təşkilat komitəsi tərəfindən 30-cu illərdə alman alimlərinin işlədikləri normativləri də inteqrasiya etməklə beynəlxalq müstəvidə İSA müsaidə və İSA oturtma sistemlərini qəbul edir. II dünya müharibəsindən sonra bu təşkilatın adı dyişdirilərək International Organization for Standardization adlanır. Bu təşkilatın adının bütün dillərdə eyni səslənməsi üçün ona ISO ( yunanca “isos”sözündəndir, mənası “bərabər” deməkdir) adı verilir.
ISO hal- hazırda 135 ölkədən (hər ölkədən bir nümayəndə və bərəbar səs hüququ) beynəlxalq standart qurumlarının iştirakı ilə dövlətlərarası əmtəə və xidmət mübadiləsini sürətləndirmək, intellektual, elmi, texniki və iqtisadi fəaliyyətlərdə işbirliyini inkişaf etdirmək üçün fəaliyyət göstərir. Həmçinin fərqli ölkələrdə olan istehsal amillərini və hansı ölkədəsə olan texniki yenilikləri eyni zamanda tətbiq etmək üçün işlər görür. ISOnun dövrümüzdəki fəaliyyət mexanizmi ISO 9000 keyfiyyət, idarəetmə və s. kimi dövlətlərarası miqyasda qəbul olunmuş standartları hazırlayaraq ticarətin qarşısındakı əngəlləri aradan qaldırmaqdır.
ISO 9000 standartları aşağıdakı şəkildə bölünür:
Azərbaycanda da ISO sertifikatları verilir. Sertifikatlaşdırmaya çıxmaq üçün Azərbaycan Akkreditasiya Mərkəzindən Respublikamızın ərazisində sertifikatlaşdırma sahəsi üzrə akkreditasiyadan keçmiş qurumların siyahısını əldə edə bilərsiniz.
Kap fırtınaquşu
Kap fırtınaquşu (Daption capense) — (Daption) Fırtınaquşular fəsiləsinə və Fırtınaquşukimilər dəstəsinə aid olan dəniz quşu. Öz cinsinin Daption yeganə nümayyəndəsi. Əsasən onlar Antarktidanın sahil zolağında və subantarktik bölgələrdə yerləşən adalarda yuva qururlar. Üstəlik onların yuva qurmasını Kergelen arxipelaqında, Herd adası və Makdonald adalarında və Yeni Zelandiya sahillərində müşahidə etmək olur. Onların ümumi çəkisi 250–300 q arasında dəyişir. Hündürlüyü 36 sm, qanadları arasında məsafə 89 sm-dir. Bu ölçülərinə hörə onlar kiçik fırtınaquşulara daxildirlər. Qanadları enli, quyuqları qısa və dairəvidir. Qanadlarında ağ ləkələr mövcuddur. Başı, böyür nahiyyəsi və bel hissəsi qara rəngdə olur. Bu canlılar bəzən Cənub okeanında üzən gəmilərin üzərinə qonurlar. Cənub yarımkürəsində qış başlayarkən onlar Peruan cərəyanı ilə Cənubi Amerika sahillərinə, Benqal cərəyanı ilə isə Qərbi Afrika sahillərinə uçurlar. Yumurtadan 40–50 qün ərzində inkubasiya dövrünü yaşayırlar. Yetkinlik yaşına isə 3 yaşında çatırlar. Ömür müddəti 18 il təşkil edir.
Çarizard
Çarizard, Yaponiyada Lizardon — Nintendo və Game Freak məxsus olan oyun seriyası, manqa və anime olan Pokemon. Yaponiya oyun dizaynerı və rəssamı Ken Suqimori tərəfindən yaranmışdır. Çarizard ilk dəfə "Pokémon Red və Blue" videooyunlarında və daha sonra sikvellerdə ortaya çıxmışdır. Bundan başqa, pokemonun təsviri müxtəlif "Pokemon" rəmzli məhsullarında, həmçinin cizgi və nəşriyyat françayzlarında istifadə olmuşdur. Orijinal yapon dilivə ingilis anime versiyasını seyu Miki Şini-çiro səsləndirmişdir. Alov və hava pokemon növlərinə aiddir. Çarmeleondan təkamül olunur, hansı ki, Çarmanderdən təkamül edir.
Çarizard bir çox Pokemon anime seriyalarında iştirak edir; əsas qəhrəman Eş Ketçumun tutduğu pokemonlardan biridir. Bundan əlavə, ona Pokémon Adventures manqasında rast gəlmək olar. Çarizard həm tənqidçilər, həm də oyunçular tərəfindən müsbət qəbul edilib.
Konsepti və dizaynı
Çarizard bir çox personajlar kimi, Game Freak-in xüsusi bölməsi tərəfindən yaradılmışdır. Pokemonun sonuncu dizaynını Ken Suqimori başa çatdırmışdır. Əvvəlcə, personaj yapon dilində "Ridzadon" adlandırılsa da, sonra Nintendo oyunun Amerikan lokalizatsiyası üçün bəzi pokemon növlərinə "ağıllı və təsviri adları" verməyi qərara almışdır. Bütün bunlar amerikan uşaqları və qərb auditoriyasının personajları daha yaxşı aydın və asanlıqla yaddaşında saxlamaq üçün edilirdi. Yekun olaraq, kompaniyada qərar verildi ki, ən uyğun personaja ad "Çarizard" olsun, hansı ki, iki sözün birləşməsindən — charocal  və ya char  və lizard  əmələ gəlib. The Pokémon Company-nin prezidenti Tsunekadzu İşihara müsahibələrin birində bildirdi ki, Çarizard Şimali Amerika auditoriyası üçün çox məşhur olacaq, çünki onlar güclü və iradəli xarakterli personajlara üstünlük verir.
Çarizardın təkamüldən əvvəlki versiyaları olan Çarmander və Çarmeleon kərətənkələyə oxşasa da, Çarizard nəhəng əjdaha bənzəyir. Bu oxşarlıqlara baxmayaraq, pokemon əjdaha növünə yox, alov və hava növlərinə aiddir. Çarizardın iki mavi rəngli qanadı var. Onun arxası və bədənin qalan hissəsi narıncı rəngə boyanmışdır. Çarizardın qarın və ayaq bazası krem rəngində, gözləri isə mavidir. Kompyuter oyunlarında qeyd olunur ki, onun qanadları onu 1400 metr hündürlüyə çatmağı kömək edir, və o, həmişə onunla mübarizə üçün layiqli rəqib axtarır. Çarizard hər hansı bir materialı əritməyi bacaran, güclü alov püskürməyə malikdir. Çarizard qəzəblənəndə, onun quyruğunun ucunda alov ağ-mavi alova çevrilə bilər. Özünün qızğın xarakterindən, pokemon çox zaman meşə yanğınlarının təsadüfi günahkarı olur.
Kompüter oyunlarında
Çarizard ilk dəfə 1996-cı ildə Pokémon Red və Blue videooyunlarında ortaya çıxmışdır. Oyunda onu ancaq start Pokemonu Çarmanderin təkamülü yolu ilə əldə etmək olar. Pokémon Gold və Silver, Pokémon Crystal və oyunların rimeykləri olan Pokémon HeartGold və Soulsilver-də, Çarizard son boss olan Red tərəfindən istifadə olunur. Bundan əlavə, Çarizarda digər "Pokemon" oyunlarında da rast gəlmək olar. O, Pokémon Mystery Dungeon: Red Rescue Team və Blue Rescue Team oyununda Alakazam və Tiranitar ilə bir komandada iştirak edir, və süjetdə mühüm rol oynayır. Pokémon Ranger oyununda o, əsas bossdur və oyun ərzində əsas qəhrəmanı hər yerdə müşayiət edir və ona kömək edir.
Çarizarda bir çox dəfə Super Smash Bros oyunlarında rast gəlmək olar. Ona, ilk dəfə Super Smash Bros. və Super Smash Bros. Melee oynanmayan personaj kimi, əsas qəhrəman pokebol atanda rast gəlmək olar. Super Smash Bros. Brawl oyununda əsas pokemon məşqçinin idarəsi altında Çarizardı oynatmaq olar. Məşqçidə Çarizarddan başqa, Skvirtl və İvozavr var, hansıları ki, oyunda dəyişmək olar. Digər döyüşçüləri fərqli olaraq, məşqçilərin pokemonları tez yorulur və bunun nəticəsində, zəifləyirlər. Buna görə də, onlar bərpa etmək üçün, pokemonları digərlərdən tez-tez dəyişmək lazımdır.
Animedə
Animədə ən görkəmli Çarizard — Eşin Çarizardıdır. Seriyaların birində, Eş keçmiş baş məşqçinin tərk etdiyi, zəifləmiş Çarmanderi tapır. O, pokemonu Pokemon mərkəzinə aparır, hara ki, Çarmander bərpasına kömək edir. Pokemon Eşə minnətdar olur və etirazsız onun tələblərini yerinə yetirir. Daha sonra, Çarmander Ekzekyuttor dəstəsi ilə döyüş zamanı, Çarmeleona təkamül edir. Çarmeleonun xarakteri tamamilə dəyişir, o, öz məşqçisinə itaət dayandırır və yalnız özü istədiyi zaman mübarizə aparır. Çarmeleon Çarizarda, Eşin vəhşi tarix öncesi pokemon Aerodaktildən qorunmasında çağrılan seriyasında təkamül edir. Aerodaktil Eşə hücum edib və onu yemək istədiyi zaman, güclənib və Aerodaktili məğlub etmək üçün Çarmeleon təkamül edir. Nəticədə Çarizard Eşi xilas edir. Lakin o, hələ də onun məşqçisinə itaət etmir və yalnız rəqib ona qarşı olan zaman, mübarizə aparır. Onun inadına baxmayaraq, pokemon, bəzən Eşin öz məqsədlərinə nail olmasında, ona kömək edir, xüsusilə, Kantoda stadionun lideri Bleynə qarşı. Lakin əsasən Çarizard itaət etməkdən imtina edir və Eş İndigo Liqasının oyunlarının birində ona görə məğlub olur.
Animenin ikinci "Narıncı adalarıda macəra" fəsilində, Çarizard Polivret onu dondurduqdan sonra çevik olur. Eşin davamlı cəhdlərində onu ölümdən xilasından sonra, Çarizard öz məşqçisinə lazım olduğunua başa düşür və Polivreta revanş oyununda qalib gəlir. O, Eşin komandasında qalır və onun Narıncı Liqası və Ciottoda qələbəsində töhfəsini verir. Nəticədə Eş Çarizardı, vəhşi Çarizardların məşq etdiyi və yaşadığı Çarizard vadisində buraxır. Çox güman ki, Eşin Çarizardı Karlaya görə qalır, dişi Çarizard, hansına ki, pokemonun həssas hissləri var. Çarizard, Eşin digər pokemonları kimi, pokemonların müvəqqəti saxlandığı yerə qayıdır, harada ki, Eş onu hər hansı bir zamanda, xüsusilə, güclü pokemon ilə döyüş üçün çağıra bilər. Çarizard tez-tez öz məşqçisinin həyatını xilas edir, məsələn, Pokemon 3 filmində, Çarizard Enteyə qarşı çıxır.
Çarizard üç seriyadan ibarət olan DVD həsr olunub: "Tarix öncesi pokemonun hücumu", "Çarizard donur" və "Çarizardın ehtirası". Bu DVD seriyanın on illiyinə həsr edilən, boks-setin hissəsidir.
Manqada
Animenin ilk iki fəsilinin motivləri qurulan, Pokémon: The Electric Tale of Pikachu manqasında, Eş Çarmanderi tutur, hansı ki, nəticədə Çarizarda dönür və Pokemon Liqası turnirində mübarizə aparır. Eşin pokemonun tutmasına baxmayaraq, onun Çarizardın idarəsi ilə problemi olur. Eş onu Narıncı adalarına aparır və səylə pokemonu məşq etdirir. Nəticədə, Eş Çarizardı yekun döyüşdə, Narıncı komanda lideri Dreykin Draqonaytına qarşı istifadə edir.
Blu Çarizardı Pokemon liqasının sonuncu doqquzuncu döyüşündə onun köhnə rəqibi Redə qarşı istifadə edir, hansı ki, Venozavrı istifadə edir. Tipli üstünlüyü baxmayaraq (alov bitki əsaslıya qarşı), pokemonlar arasında ağır mübarizə gedir və Çarizard bir neçə dəfə məğlubiyyətə yaxın olur. Döyüş hələ davam edir, Venozavr Çarizardı öz budaqları ilə əhatə edir və ona hücuma imkan vermir, və bu zaman məşqçilər daha bir pokemonlar buraxırlar — Polivirl (su növü) və Pikaçu (elektrik növü). Onların hücumları nəticəsində qara buludlar formalaşır. Venozavr öz üzüm budaqlarından birini buludların birinə salır və budaqlardan keçən elektrik cərəyanı Çarizardı nokaut edir. Manqanın FireRed and LeafGreen adlanan süjetli arkasında əsas qəhrəmanlar — Blu, Red və Qrin — güclu pokemon Deoksisə sahibi və bərpa olunan "Komanda R"-ya qarşı, mübarizə etmək üçüm qayıdırlar. Üç protaqonistlər Sevii adalarında Məşqi qalasında tələyə düşürlər, harada ki, onlar binanın ana kompüteri və Deoksis ilə mübarizə aparırlar. Uğursuz tək cəhdlərdən sonra, üç məşqçi öz hərəkətləri birləşdirir və pokemonlarının birgə hücumu nəticəsində, onlar qaladan çıxır və Myutunu azad edirlər.
Qəbul və mirası
Çarizardı dəfələrlə bütün seriyanın ən məşhur pokemonlarından biri adlandırmışdılar. KİVlər onu "arıq, şiddətli, yanğın nəfəsli əjdaha..., hamar, güclü və tamamilə dağıdıcı" kimi təsvir edirdilər. Çarizard simvolikalı malların yüksək satışını satıcılar, pokemonun əjdahaya oxşaması ilə izah edirdilər, hansının ki, obrazı uşaqlar tərəfindən sevilir. Müsahibə verən uşaqlar təxminən eyni şeyi danışırdılar: onlar Çarizardın yüksək məşhurluğunu onun "təmkin görünüşü" ilə və personajın əzm və güc anlayışları ilə əlaqələndirirdilər. "Zədəli uşaqların bərpa əlavələri" kitabında qeyd olunur ki, Çarizardın aqressiv obrazı seriyalın həvəskarlarında psixoloji travmaya səbəb ola bilər. "Pikaçunun böyük macərası: Pokemonun qalxması və düşməsi" kitabının müəllifləri qeyd edirdilər ki, pokemon xüsusilə yaşlı yeniyetmələr arasında populyardır, çünki bu yaşda onları "qəddar" və "dəhşətli" simvol cəlb etməyə başlayır və Çarmeleonun Çarizarda təkamülünü "məlahətli qızın" itkisi, hansı ki, artır və "uşaqlığını tərk edir" kimi müqayisə etmişlər.
2005-ci ildə Yahoo! şirkəti məlumat vermişdi ki, onların axtarış sistemində, Çarizard ən məşhur sorğulanan pokemonlardan biridir. IGN-in ən yaxşı yüz pokemon arasında, Çarizard birinci yerə layiq görülmüşdür. IGN-in redaktorları biri, Çarizardı "təxminən ən məşhur və ilk nəsilin yəqin ki, ən balanslı pokemonu" adlandırmışdı. Oyun saytı GamesRadar, Çarizardı "ən təmkinli pokemonlardan biri" adlandırıb, əsasən də personajın dizaynını tərifləmişdi. Həmin saytın digər müəllifi qeyd etmişdi ki, "Çarizard yarandığı gün qorxulu və zəhmli olsa da, on ildən sonra da eyni qalmışdır". UGO.com saytı Çarizardı "uçan, əjdahaya bənzər", hansı ki, "atəşlə nəfəs edir və öz rəqiblərini yapışqan bir şey və qatı qırmızı edə bilər" kimi təsvir etmişdi.
Aşağı Öysüzlü
Aşağı Öysüzlü — Azərbaycan Respublikasının Tovuz rayonunun Aşağı Öysüzlü kənd inzibati ərazi dairəsində kənd. Azərbaycan Respublikası Milli Məclisinin 7 mart 2012-ci il tarixli, 310-IVQ saylı Qərarı ilə Tovuz rayonunun Tovuz şəhər inzibati ərazi dairəsi tərkibindəki Tovuz şəhəri ilə həmsərhəd olan Aşağı Öysüzlü kənd inzibati ərazi dairəsi tərkibindəki Aşağı Öysüzlü kəndinin ərazisindən 213,68 ha (bundan dövlət mülkiyyətində olan 34,01 ha, bələdiyyə mülkiyyətində olan 56,70 ha və xüsusi mülkiyyətdə olan 122,97 ha) torpaq sahəsi Tovuz şəhərinin inzibati ərazisinə verilmişdir.
Toponimikası
Ayrı-ayrı mənbələrdə Aşağı Öküzlü, Aşağa Öksüzlü variantlarında da qeydə alınmışdır. Yaşayış məntəqəsini XIX əsrdə Öysüzlü (indiki Yuxarı Öysüzlü) kəndindən çıxmış ailələr salmışlar. Oykonimin birinci komponenti yaşayış məntəqəsinin coğrafi movqeyini təyin edir, ikinci komponenti isə Azərbaycan elatlarından birinin adıdır.
Tarixi abidələri
Kənddə daşınmaz tarix və mədəniyyət abidəsi qeydə alınmamışdır.
Coğrafiyası və iqlimi
Kənd Çal dağının (Kicik Qafqaz) ətəyində yerləşir.
Mədəniyyəti
Kənddə Aşağı Öysüzlü kənd kitabxana filialı və Aşağı Öysüzlü poçt şöbəsi (AZ6016) fəaliyyət göstərir.
Təhsil
Kənddə Araz Hüseynov adına Aşağı Öysüzlü kənd tam orta məktəbi fəaliyyət göstərir.
Bundan başqa kənddə Aşağı Öysüzlü kənd 1 №-li körpələr evi-uşaq bağçası və Aşağı Öysüzlü kənd 2 №-li körpələr evi-uşaq bağçası fəaliyyətdədir.
Din
Kənddə dini ibadət yeri və ya dini icma qeydə alınmamışdır.
Səhiyyə
Kənddə Aşağı Öysüzlü kənd həkim məntəqəsi yerləşir.
Qumral palıd
Ümumi yayılması:
Qafqazda və Rusiyada (Krım) təbii arealı vardır.
Azərbaycanda yayılması:
Şərqi Böyük Qafqazda – Quba, Qusar, Dəvəçi, İsmayıllı, Qəbələ, Goranboy, Xankəndi, Lənkəran, Lerik rayonlarının meşələrində dəniz səviyyəsindən 500–1000 m yüksəklikdə yayılmışdır.
Statusu:
Azərbaycanın nadir bitkisidir.DD.
Bitdiyi yer:
Orta dağ qurşağında meşələrdə rast gəlinir.
Təbii ehtiyatı:
Təbii arealı çox geniş deyildir.
Bioloji xüsusiyyətləri:
Təbiətdə hündürlüyü 30 m, diametri 60 sm-ə çatan uzunömürlü ağacdır. Qumral palıdı gürcü palıdından fərqləndirən əsas əlamətlərdən başlıcası onun yarpaqlarının alt tərəfində damarların ol-masıdır. Gürcü palıdının yarpaqları isə çılpaq olur. Qumral palıdın yar-paqlarında yan damarlar 5-7 ədəd, gürcü palıdında isə yan damarları bir qədər artıq olur. Qumral palıdın yarpaqları nazik, uzunsov və ensiz, tərs ovalvarı olduğu halda, gürcü palıdının yarpaqları isə tərs oval və ya uzunsov oval, üstdən parıldayan tünd-yaşıl rəngli olmaqla möhkəm dərivarıdır. Bitkinin zoğları boz sıx keçə tüklüdür və sonralar tədricən çıl¬paq-laşır. Yarpaqların uzunluğu 3-8 sm, eni 2-5 sm olub, ovalvarı-uzunsovdur. Üst tərəfdən tünd-yaşıl, sıx, xırda keçəvarı tüklərlə, alt tərəfdən açıq-yaşıl, sıx, boz, uzun keçəvarı tüklərlə örtülmüşdür. Yarpaqların qaidəsi ürəkvarı və ya zəif pazvarıdır. Yarpağın uc hissəsində yerləşən dilimlər iti, yandakılar isə uzunsov, yuxarıya tərəf sıxılmış iti, bəzən küt, çox hallarda 1-2 dişli dalğavarı burulmuşdur. Dilimlər arasındakı yarıqlar yarpaq ayasının yarısına qədər və ya bir qədər dərindir. Yarpaqların saplağı 0,5-1 sm uzunluqdadır, çanaqcığı ya-rımşar formalı olub, səthi boz keçə tükcüklüdür. Qozalar oturan olub, 3 sm uzunluqdadır. Çanaqcıqlar yarımşar formalı boz keçə tüklüdür. Pulcuqlar zəif, şişkin, tüklü olub, uzun sıx uclara malikdir. Mart-aprel ayında çiçəkləyir, oktyabr ayında toxumları yetişir.
Çoxalması:
Təbiətdə toxum vasitəsilə çoxalır.
Təbii ehtiyatının dəyişilməsi səbəbləri:
Başlıca olaraq insan fəaliyyəti və bəzi abiotik amillərin təsiridir.
Becərilməsi:
Botanika bağlarında mədəni halda becərilir.
Qəbul edilmiş qoruma tədbirləri:
Qəbul edilmiş qoruma tədbiri yoxdur.
Məlumat mənbələri:
Деревья и кустарники СССР. т.2. 1951; Флора Азербайджана. т.3. 1952; Azərbaycanın ağac və kolları. II cild. 1964; Azərbaycanın “Qırmızı” və “Yaşıl Кitabları”na tövsiyə olunan bitki və bitki formasiyaları. 1996; Azərbaycanın “Qırmızı Kitabı”. 1989; Azər-baycan florasının konspekti. I-III cildlər. 2005; 2006; 2008; Naxçıvan Muxtar Respublikası florasının taksonomik spektri. 2008; Naxçıvan MR-nın flora müxtəlifliyi və onun nadir növlərinin qorunması. 2011.
İstinadlar
1."Azərbaycanın Nadir Ağac və kol bitkiləri", Bakı: "Elm", 2014, 380 səh.
2.“Azərbaycan dendraflorasi” I cild, Baki, “Elm”, 2011, 312 səh.
Təbii yayılması:
Krımdа və Qаfqаzdа yаbаnı hаldа bitir.
Botaniki təsviri:
Hündürlüyü 12 m, gövdəsinin diаmеtri 20 sm оlаn аğаcdır. Birillik zоğlаrı bоzumtul, sıx tükcüklü, sоnrаlаr tədricən çılpаqlаşаndır. Mаyın əvvəllərində yаrpаqlаr inkişаf еdənə qədər kiçik sırğа-çiçək sаlxımlаrı əmələ gəlir.Yаrpаqlаrı uzunsоv, оvаlvаri оlmаqlа üst tərəfdən tünd yаşıl, əvvəlcə sıx, kеçətükcüklü, sоnrаlаr çılpаqlаşаn, аlt tərəfdən аçıq yаşıl və sıx, kеçəvаri tükcüklüdür. Yаrpаqlаrının qаidəsi ürəkvаri və bəzən zəif pаzvаridir. Ucdа yеrləşən оyuqvаri dilimləri iti uclu, yаn dilimləri 5-ə qədər оlub, uzunsоv, iti və yа kütləşmiş, dаlğаvаri fоrmаdаdır. Dilimlərin аrаsındаkı оyuqlаr yаrpаq аyаsının yаrısınа qədər və yа аzаcıq dərindir. Yаrpаq sаplаğı 0,5-1,0 sm, qоzаlаrı оturаq və 3 sm uzunluqdаdır. Çаnаqcığı yаrımkürə şəklində, pulcuqlаrı bоz, kеçətükcüklüdür. Çiçəyi аçıq sаrı, diаmеtri 6-8 mm, 15-30 ədədi qаlxаnşəkilli çiçək qruplаrındа yеrləşir. Dişi çiçəkləri еrkək çiçəklərindən аyrı bitir. Tоzcuğu kiçik dişi çiçəklərə düşür və оnlаrdаn pаyızdа mеyvələr əmələ gəlir. Tоxumlа çоxаlır, kəsiləndə kök boğazından pöhrə vеrir.
Еkоlоgiyаsı:
İşıqsеvən mеzоfitdir
Аzərbаycаndа yаyılmаsı:
Böyük Qаfqаzın şimаl-şərqində, Sаmur-Şabran ovalığından bаşlаmış оrtа dаğ qurşаğınаdək, dəniz səviyyəsindən 1000 m yüksəkliklərdə, mеşələrin tərkibində qаrışıq hаldа bitir. 1978-ci ildə “Qırmızı kitаb” а sаlınmışdır.
İstifаdəsi:
Oduncаğı аğır, möhkəm, еlаstikdir. Döşəmə, qаpı, çərçivə, təkər, fаnеr, mеbеl, gəmi düzəldilməsində, körpü, yаşаyış binаlаrının tikintisində, intеryеrlərin bəzədilməsində istifаdə еdilir. Mеbеl istеhsаlındа çоx illər suyun аltındа qаlmış və qаrаlmış pаlıd gövdələri xüsusilə qiymətlidir. Bu mаtеriаlа su, tоrpаq, аtmоsfеr yаğıntılаrı, tеmpеrаtur dəyişkənliyi mənfi təsir göstərmir.
İstinadlar
http://dendrologiya.az/?page_id=112 Azərbaycan Dendroflorası III cild-Bakı:"Elm",2016,400 səh. T.S.Məmmədov
Biz və bizim dağlar
Biz və bizim dağlar ( — Biz dağlarımızıq) — Xankəndi şəhərinin şimalında 1967-ci ildə tikilmiş abidə. Abidə ermənilər arasında Nənə-baba kimi də tanınır. Heykəl, heç bir dövlət tərəfindən tanınmayan Qondarma Dağlıq Qarabağ Respublikasının rəsmi simvollarından biridir və Dağlıq Qarabağ Respublikasının gerbində istifadə edilir.
Akropol
thumb|300px|right|Akropolun ümumi görünüşü Akropol (qədim yunancadan aκρόπολις - yuxarı şəhər) — Afinanın mərkəzində hündürlüyü 156 metrə çatan qayalıq meydançada 3 min illik tarixə malik memarlıq abidələri ilə zəngin açıq muzeydir.
Biz və bizim dağlar
Tarixi
"Biz və bizim dağlar" abidəsi keçmiş Azərbaycan SSR DQMV-in Əsgəran rayonunda, Xankəndi şəhəri yaxınlığında 1967-ci ildə ucaldılmışdır. Abidənin müəllifi Azərbaycan sakini, erməni mənşəli memar Sarkis Baqdasaryandır. Abidə Azərbaycan SSR sakini tərəfindən Azərbaycan SSR ərazisində Azərbaycan SSR büdcəsindən ayrılmış vəsait hesabına yaradılmışdır.
Akropol
Qədim Afina dövlətinin həm dövlət, həm də dini mərkəzi sayılırdı. Afinalılar Akropoldakı müqəddəs məbədlərin və qeyri tikililərin bərpa olunmasına və qorunub saxlanmasına ciddi fikir verirdilər. Perikl zamanında Akropolun bərpası üçün xeyli vəsait ayrılmış, tikintiyə minlərlə sənətkar və qul cəlb edilmişdir. İndiyə qədər gəlib çatan bir çox tarixi abidələr də məhz elə o dövrdə inşa olunmuşdur. Akropolun əhəmiyyətini artıran mühüm amillər sırasında təbii ki, dünya memarlığının nadir inciləri olan Panteon, Afina və Erektion məbədləri də vardır ki, bu tarixi abidələrin böyük hissəsi günümüzə qədər gəlib çatmışdır. Məsələn, yunan memarlığının ən böyük əsəri hesab edilən Panteon məbədinin xarici görünüşündə istifadə olunan heykəltəraşlıq nümunələri yunan sənətinin ən yüksək zirvəsi kimi qəbul edilir.
Biz və bizim dağlar
Avroviziya qalmaqalı
2009-cu ildə Azərbaycan ərazisindəki abidənin təsvirinin erməni ifaçılarının 2009 Avroviziya Mahnı Müsabiqəsinin reklam çarxına daxil edilməsi ilə bağlı Azərbaycan XİN-in etirazından sonra Eurovisionun təşkilat komitəsi ermənilərin bu hərəkətini həqiqətən siyasi addım hesab etmiş və həmin hissəni videogörüntüdən çıxartmışdır. Lakin buna baxmayaraq, səsvermə mərhələsində aparıcının balları oxuduğu kiçik lövhəcikdə heykəl öz əksini yenidən tapmışdır.
Akropol
Tarixən Afinanın həm hərbi, həm də dini mərkəzi rolunu oynayan Akropolun görkəmli yerində şəhərin hamisi ilahə Afinanın şərəfinə ucaldılmış Parfenon məbədi yerləşir.
Akropolun aşağı hissəsində isə bir zamanlar Afinanın ticarət və mülki mərkəzi hesab olunan qədim Aqora yerləşir.
Keçmişdə Sokrat və Platon kimi görkəmli filosoflar gəzinti və söhbət üçün məhz bu məkanı seçmişdilər. Aqora ərazisində yerləşən memarlıq abidələri müxtəlif tarixi dövrlərə aiddir. Burada hətta eramızdan əvvəl XI əsrə aid abidələrə də rast gəlmək mümkündür.
Bərpası
Sənayenin ətraf mühitə vurduğu ziyanın aradan qaldırılması ilə bağlı hazırlanan böyük bərpa proqramı çərçivəsində 1980-ci ildən etibarən Akropolda mütəmadi bərpa işləri həyata keçirilir.
Bada
Bada ( — dəniz) — sensor ekranlı mobil telefonlar üçün platformadır. Samsung Electronics şirkəti tərəfindən SHP (Samsung Hand-Held Platform) platformasının üzərində davamı kimi hazırlanıb.